
Az Európai Parlament,
–	tekintettel a Bizottságnak az Európai Parlamenthez és a Tanácshoz intézett javaslatára (COM(2026)1002 – C10-0119/2026),
–	tekintettel az Európai Unió Szolidaritási Alapjának létrehozásáról szóló, 2002. november 11-i 2012/2002/EK tanácsi rendeletre[footnoteRef:1], [1:  	HL L 311., 2002.11.14., 3. o., ELI: http://data.europa.eu/eli/reg/2002/2012/oj.] 

–	tekintettel a 2021–2027-es időszakra vonatkozó többéves pénzügyi keretről szóló, 2020. december 17-i (EU, Euratom) 2020/2093 tanácsi rendeletre[footnoteRef:2] és különösen annak 9. cikkére, [2:  	HL L 433. I, 2020.12.22., 11. o., ELI: http://data.europa.eu/eli/reg/2020/2093/oj.] 

–	tekintettel az Európai Parlament, az Európai Unió Tanácsa és az Európai Bizottság között a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról, valamint az új saját forrásokról és az új saját források bevezetésére irányuló ütemtervről szóló, 2020. december 16-i intézményközi megállapodásra[footnoteRef:3] és különösen annak 10. pontjára,  [3:  	HL L 433. I, 2020.12.22., 28. o., ELI: http://data.europa.eu/eli/agree_interinstit/2020/1222/oj.] 

–	tekintettel az Európai Regionális Fejlesztési Alapról és a Kohéziós Alapról szóló, 2021. június 24-i (EU) 2021/1058 európai parlamenti és tanácsi rendeletre[footnoteRef:4],  [4:  	HL L 231., 2021.6.30., 60. o., ELI: http://data.europa.eu/eli/reg/2021/1058/oj.] 

–	tekintettel az Európai Szociális Alap Plusz (ESZA+) létrehozásáról szóló, 2021. június 24-i (EU) 2021/1057 európai parlamenti és tanácsi rendeletre[footnoteRef:5],  [5:  	HL L 231., 2021.6.30., 21. o., ELI: http://data.europa.eu/eli/reg/2021/1057/oj.] 

–	tekintettel a közös agrárpolitika keretében a tagállamok által elkészítendő stratégiai tervhez (KAP stratégiai terv) nyújtott, az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) által finanszírozott támogatásra vonatkozó szabályok megállapításáról, valamint az 1305/2013/EU és az 1307/2013/EU rendelet hatályon kívül helyezéséről szóló, 2021. december 2-i (EU) 2021/2115 európai parlamenti és tanácsi rendeletre[footnoteRef:6], [6:  	HL L 435., 2021.12.6., 1. o., ELI: http://data.europa.eu/eli/reg/2021/2115/oj.] 

–	tekintettel az (EU) 2021/1058 rendeletnek és az (EU) 2021/1057 rendeletnek az újjáépítéshez nyújtott regionális szükséghelyzeti támogatás (RESTORE) tekintetében történő módosításáról szóló európai parlamenti és tanácsi rendeletre irányuló javaslatról szóló, 2024. december 17-i állásfoglalására[footnoteRef:7] és különösen az ahhoz csatolt költségvetési értékelésre, [7:  	Elfogadott szövegek, P10_TA(2024)0059.] 

–	tekintettel az Európai Környezetvédelmi Ügynökség (EEA) 1/2024. sz., „Európai éghajlati kockázatértékelés” (EUCRA) című jelentésére[footnoteRef:8], [8:  	https://www.eea.europa.eu/en/analysis/publications/european-climate-risk-assessment.] 

A.	mivel 2025. május 26. és június eleje között Romániát heves esőzések sújtották, amelyek súlyos áradásokat okoztak Románia Centru, Sud Muntenia és Nord Est régiójában, ami a Bizottság becslése szerint 573,59 millió EUR teljes közvetlen kárt okozott, és kritikus infrastruktúrát, közszolgáltatásokat és több ezer háztartást érintett; mivel az áradások jelentős károkat okoztak a parajdi sóbányában és a kapcsolódó hidrotechnikai infrastruktúrában;
B.	mivel 2025 júliusában Ciprust példátlan vegetációtüzek sújtották Limassol és Pafos régióban az elhúzódó aszályt, a szélsőséges hőhullámokat és az erős szeleket követően, ami a Bizottság becslése szerint 252,68 millió EUR teljes közvetlen kárt okozott; mivel a vegetációtüzek több ezer lakost érintettek, közel 900 magántulajdonú ingatlant semmisítettek meg, és legalább 2 halálos áldozatot követeltek;
C.	mivel 2025 augusztusában Spanyolország a súlyos vegetációtüzek harmadik hullámát szenvedte el, és a Bizottság becslése szerint a teljes közvetlen kár 4,32 milliárd EUR-ra tehető; mivel a tüzek 16 autonóm közösséget érintettek, jelentős környezeti, társadalmi és gazdasági károkat okoztak, és legalább 8 halálos áldozatot követeltek;
D.	mivel az éghajlatváltozás gyorsuló hatásait egyre súlyosabb és gyakoribb árvizek, valamint vegetációtüzek jelzik a tagállamokban, és megerősített uniós fellépésre van szükség az alkalmazkodást, megelőzést és a rezilienciát szolgáló intézkedések terén;
[bookmark: _Hlk230861495]1.	legmélyebb szolidaritását fejezi ki a 2025. május végén és június elején Romániában bekövetkezett áradások, valamint a 2025 júliusában Cipruson és 2025 augusztusában Spanyolországban bekövetkezett vegetációtüzek valamennyi áldozatával, családjukkal és az áradások által érintett valamennyi személlyel, valamint a segítségnyújtási erőfeszítésekben részt vevő nemzeti, regionális és helyi hatóságokkal;
2.	üdvözli a döntést, amely kézzelfogható és látható formája a romániai, ciprusi és spanyolországi áradások és vegetációtüzek által érintett polgárokkal és régiókkal való uniós szolidaritásnak;
3.	megismétli annak fontosságát, hogy tájékoztassák a nyilvánosságot az Európai Unió Szolidaritási Alapja (EUSZA) által biztosított kézzelfogható előnyökről, többek között annak érdekében, hogy tovább növeljék a polgárok uniós eszközökkel és programokkal, valamint a válsághelyzetekben megnyilvánuló európai szolidaritással kapcsolatos tudatosságát, különösen az érintett területeken;
4.	emlékeztet arra, hogy az EUSZA korlátozott költségvetéssel rendelkezik, és nem tekinthető a jelentős természeti katasztrófák kezelésére szolgáló egyetlen eszköznek; ezért felszólít az uniós költségvetés pénzügyi kapacitásának értékelésére; hangsúlyozza, hogy valamennyi eljárását fel kell gyorsítani és egyszerűsíteni kell annak biztosítása érdekében, hogy a támogatás a lehető leggyorsabban eljusson az érintett területekhez;
5.	kiemeli a súlyos, pusztító és halálos áldozatokkal járó természeti katasztrófák számának növekedését Európában, és felhívja a tagállamokat és a Bizottságot, hogy az emberi és gazdasági veszteségek elkerülése érdekében ruházzanak be az éghajlatváltozás mérséklését és az ahhoz való alkalmazkodást célzó intézkedésekbe; felhívja a tagállamokat, hogy vegyék figyelembe, hogy társadalmi-gazdasági tényezőkből kifolyólag az éghajlati kockázatok aránytalanul érintik a kiszolgáltatott népességcsoportokat; megjegyzi, hogy a tagállamoknak előnyben kell részesíteniük az érintett lakosság, elsősorban a kiszolgáltatott csoportok hatékony támogatását célzó helyreállítási intézkedéseket, hogy a helyreállítás során biztosíthassák a megfelelő lakhatáshoz és az alapvető szolgáltatások való hozzáférést; felszólít erőfeszítések megtételére annak biztosítására, hogy az EUSZA-támogatások azonnal eljussanak a végső kedvezményezettekhez, köztük a vállalkozásokhoz, a kkv-khoz, a családokhoz és az érintett polgárokhoz, valamint az infrastruktúra újjáépítéséhez és az anyagi károk helyreállításához, a megfelelő hatásvizsgálattal és megfelelő ellenőrzési mechanizmusokkal együtt; hangsúlyozza a kritikus infrastruktúra visszaállításának és megerősítésének fontosságát, ideértve a közlekedési, energia-, vízgazdálkodási, egészségügyi és kommunikációs hálózatot, az érintett régiók rezilienciájának fokozása és a jövőbeli katasztrófákkal szembeni sebezhetőség csökkentése érdekében;
[bookmark: _Hlk233120310]6.	hangsúlyozza, hogy az EUSZA csupán egy helyreállítást szolgáló eszköz, és hogy az Uniónak a természeti katasztrófák megelőzésére irányuló európai és nemzeti politikák támogatása révén továbbra is foglalkoznia kell az éghajlatváltozáshoz való alkalmazkodással és az éghajlatváltozás mérséklésével; hangsúlyozza, hogy az EEA 1/2024. sz., „Európai éghajlati kockázatértékelés” című jelentése hangsúlyozza, hogy fellépésre van szükség az abban azonosított kockázatokra vonatkozóan; felhívja a tagállamokat és a Bizottságot, hogy folytassák erőfeszítéseiket a reziliencia megerősítése, a felkészültség javítása és a Párizsi Megállapodás szerinti kötelezettségvállalások végrehajtásához való hozzájárulás érdekében, biztosítva az Unió egész területén a hatékony katasztrófamegelőzési, kockázatkezelési és polgári védelmi kapacitásokat; hangsúlyozza továbbá, hogy megelőző intézkedésekre van szükség nemcsak a jövőbeli károk enyhítése, hanem a katasztrofális eseményeket, például árvizeket, vegetációtüzeket, földcsuszamlásokat vagy tavak és folyók kiszáradását követő kockázatok súlyosbodásának megelőzése érdekében is; hangsúlyozza a különböző programok közötti megfelelő rugalmasság fontosságát; hangsúlyozza, hogy a különböző finanszírozási programok közötti bármilyen rugalmasságot szigorú költségvetési ellenőrzésnek kell kísérnie a finanszírozás megkettőzésének vagy pazarlásának elkerülése érdekében, és teljes mértékben tiszteletben kell tartania a költségvetési hatékonyság elveit és a célzott teljesítménymutatókat;
7.	emlékeztet arra, hogy a RESTORE[footnoteRef:9] és az Európai Mezőgazdasági Vidékfejlesztési Alap (EMVA)[footnoteRef:10] keretében hozott egyedi intézkedések további támogatást nyújtanak a természeti katasztrófák által sújtott tagállamoknak az alapok felhasználásának további rugalmassága révén; hangsúlyozza, hogy a tagállamoknak ki kell használniuk e lehetőségeket; [9:  	HL L, 2024/3236, 2024.12.23., ELI: http://data.europa.eu/eli/reg/2024/3236/oj.]  [10:  	HL L, 2024/3242, 2024.12.23., ELI: http://data.europa.eu/eli/reg/2024/3242/oj.] 

8.	emlékeztet arra, hogy hatékony szinergiákra van szükség más uniós szakpolitikákkal és programokkal, és hangsúlyozza, hogy a tagállamoknak a lehető legjobban ki kell használniuk a finanszírozási lehetőségeket, így különösen az Európai Regionális Fejlesztési Alap, az Európai Szociális Alap Plusz és a vidékfejlesztési programok finanszírozási lehetőségeit; felhívja a Bizottságot, hogy kellő sürgősséggel értékelje a tagállamok arra irányuló indokolt kérelmeit, hogy az (EU) 2021/241 európai parlamenti és tanácsi rendeletben[footnoteRef:11] meghatározott szabályokkal összhangban a nemzeti helyreállítási és rezilienciaépítési terveken belül forrásokat csoportosítsanak át a természeti katasztrófákkal kapcsolatos segítségnyújtásra; sürgeti az illetékes hatóságokat, hogy gondoskodjanak a nemzeti, regionális és helyi szintek közötti megfelelő és szükséges koordinációról annak érdekében, hogy a források elosztása átláthatóan, méltányosan és minden önkényesség nélkül történjen az összes érintett helyszínen; [11:  	Az Európai Parlament és a Tanács (EU) 2021/241 rendelete (2021. február 12.) a Helyreállítási és Rezilienciaépítési Eszköz létrehozásáról (HL L 57., 2021.2.18., 17. o., ELI: http://data.europa.eu/eli/reg/2021/241/oj).] 

9.	hangsúlyozza, hogy az EUSZA keretében nyújtott támogatás nem történhet a tagállamok által más uniós programok vagy szakpolitikák keretében kapott uniós finanszírozás kárára; emlékeztet arra, hogy a tagállamok az alkalmazandó uniós szabályokkal összhangban állami támogatást nyújthatnak, különösen a természeti katasztrófák miatt kárt szenvedett mezőgazdasági vállalkozások számára;
10.	emlékeztet a gyors és szilárd kárfelmérés fontosságára, amely kellően figyelembe veszi a gazdasági következményeket, és fokozott operatív erőfeszítésekre szólít fel az előzetes kifizetések folyósítására fordított átlagos idő csökkentése érdekében, biztosítva ugyanakkor az uniós költségvetés védelmét; e tekintetben hangsúlyozza, hogy az EUSZA forrásai felhasználásának teljes átláthatóságára, nyomon követésére és utólagos ellenőrzésére van szükség annak biztosítása érdekében, hogy az uniós források eljussanak az érintett régiókhoz és lakossághoz; ezenkívül sürgeti a Bizottságot, hogy tárjon fel minden lehetséges módot az EUSZA igénybevételének felgyorsítására;
11.	hangsúlyozza, hogy sürgősen azonnali pénzügyi támogatást kell felszabadítani az EUSZA-n keresztül az érintett polgároknak, családoknak, vállalkozásoknak és helyi közösségeknek annak biztosítása érdekében, hogy a támogatás időben eljusson Romániához, Ciprushoz és Spanyolországhoz; sürgeti a Bizottságot, hogy tárjon fel minden lehetőséget az EUSZA aktiválásának felgyorsítására, főként a jelenlegi szabályok módosítása és a kérelmező országoknak nyújtott magasabb előlegfizetések révén; hangsúlyozza, hogy fontos csökkenteni az EUSZA-támogatás iránti kérelem benyújtása és a finanszírozási határozat meghozatala közötti időtartamot; hangsúlyozza, hogy a belső eljárásokat egyszerűsíteni kell és fel kell gyorsítani anélkül, hogy ez az intézményi egyensúly, különösen az Európai Parlamentet mint a költségvetési hatóság egyik ágát megillető jogok rovására menjen;
12.	felhívja a Bizottságot, hogy szorosan működjön együtt a román hatóságokkal a parajdi sóbánya és az érintett környező közösségek gyors újjáépítésének támogatása érdekében, elismerve annak egyedülálló stratégiai jelentőségét a regionális gazdasági reziliencia, a foglalkoztatás, az idegenforgalom, a közegészségügy, a kritikus infrastruktúra és a vízgazdálkodási infrastruktúra szempontjából; e tekintetben felszólít az összes vonatkozó uniós finanszírozási eszköz teljes körű mozgósítására és a meglévő uniós szabályok alapján rendelkezésre álló maximális rugalmasság kihasználására a helyreállítás felgyorsítása, az alapvető szolgáltatások helyreállítása, a helyi gazdaság támogatása és a régió jövőbeli árvízkockázatokkal szembeni hosszú távú rezilienciájának megerősítése érdekében; tekintettel a kihívások nagyságrendjére, valamint társadalmi és gazdasági hatásaira, felhívja a Bizottságot, hogy határozzon meg további pénzügyi eszközöket és szolidaritási mechanizmusokat az érintett munkavállalók és régiók támogatására, beleértve a kohéziós politikai alapok felhasználásának nagyobb rugalmasságát, az Európai Szociális Alap Plusz (ESZA+), az elbocsátott munkavállalók támogatását szolgáló Európai Globalizációs Alkalmazkodási Alap (EGAA) és bármely más vonatkozó uniós pénzügyi eszköz igénybevételét;
13.	jóváhagyja a jelen állásfoglaláshoz mellékelt határozatot;
14.	utasítja elnökét, hogy a Tanács elnökével együtt írja alá ezt a határozatot, valamint gondoskodjon közzétételéről az Európai Unió Hivatalos Lapjában;
15.	utasítja elnökét, hogy továbbítsa ezt az állásfoglalást és annak mellékletét a Tanácsnak és a Bizottságnak.

[bookmark: _Toc233879514]MELLÉKLET: AZ EURÓPAI PARLAMENT ÉS A TANÁCS HATÁROZATA
a Romániának a 2025. május végi árvizek nyomán, a Ciprusnak a 2025. júliusi vegetációtüzek nyomán, valamint a Spanyolországnak a 2025 augusztusi vegetációtüzek nyomán nyújtandó segítség céljából az Európai Unió Szolidaritási Alapjának igénybevételéről
AZ EURÓPAI PARLAMENT ÉS AZ EURÓPAI UNIÓ TANÁCSA,
tekintettel az Európai Unió működéséről szóló szerződésre,
tekintettel az Európai Unió Szolidaritási Alapjának létrehozásáról szóló, 2002. november 11-i 2012/2002/EK tanácsi rendeletre[footnoteRef:12] és különösen annak 4. cikke (3) bekezdésére, [12:  	HL L 311., 2002.11.14., 3. o., ELI: http://data.europa.eu/eli/reg/2002/2012/oj.] 

tekintettel a 2021–2027-es időszakra vonatkozó többéves pénzügyi keretről szóló, 2020. december 17-i (EU, Euratom) 2020/2093 tanácsi rendeletre[footnoteRef:13] és különösen annak 9. cikkére, [13:  	HL L 433. I, 2020.12.22., 11. o., ELI: http://data.europa.eu/eli/reg/2020/2093/oj.] 


tekintettel az Európai Parlament, az Európai Unió Tanácsa és az Európai Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról, valamint az új saját forrásokról és az új saját források bevezetésére irányuló ütemtervről szóló, 2020. december 16-i intézményközi megállapodásra[footnoteRef:14] és különösen annak 10. pontjára, [14:  	HL L 433. I, 2020.12.22., 28. o., ELI: http://data.europa.eu/eli/agree_interinstit/2020/1222/oj.] 

tekintettel az Európai Bizottság javaslatára,
mivel:
(1)	Az Európai Unió Szolidaritási Alapjának (a továbbiakban: az Alap) célja, hogy az Unió gyors, hatékony és rugalmas módon legyen képes a veszélyhelyzetekre reagálni és kifejezni szolidaritását a jelentős vagy regionális természeti katasztrófák, illetve a jelentős népegészségügyi szükséghelyzet sújtotta régiók lakosságával.
(2)	Az Alap nem haladhatja meg az (EU, Euratom) 2024/765 rendelettel[footnoteRef:15] módosított (EU, Euratom) 2020/2093 tanácsi rendelet 9. cikkében meghatározott felső határokat. [15:  	A Tanács (EU, Euratom) 2024/765 rendelete (2024. február 29.) a 2021–2027-es időszakra vonatkozó többéves pénzügyi keretről szóló (EU, Euratom) 2020/2093 rendelet módosításáról (HL L, 2024/765, 2024.2.29., ELI: http://data.europa.eu/eli/reg/2024/765/oj).] 

(3)	Románia a 2025. május végi és június elejei árvizek nyomán 2025. augusztus 14-én kérelmet nyújtott be az Alap igénybevételére. 
(4)	Ciprus a 2025. júliusi vegetációtüzek nyomán 2025. október 14-én kérelmet nyújtott be az Alap igénybevételére.
(5)	Spanyolország a 2025. augusztusi vegetációtüzek nyomán 2025. október 30-án kérelmet nyújtott be az Alap igénybevételére.
(6)	Ezek a kérelmek eleget tesznek az Alapból származó pénzügyi hozzájárulás meghatározására vonatkozóan a 2012/2002/EK rendelet 4. cikkében megállapított követelményeknek.
(7)	Az Alapot tehát a Románia, Ciprus és Spanyolország részére nyújtandó pénzügyi hozzájárulás érdekében igénybe kell venni.
(8)	Annak biztosítása érdekében, hogy az uniós pénzügyi támogatás a lehető leggyorsabban az érintett tagállamok rendelkezésére álljon, és hogy az Európai Unió Szolidaritási Alapjának igénybevétele ne szenvedjen késedelmet, e határozatnak sürgősen, az Európai Unió Hivatalos Lapjában való kihirdetésének napján hatályba kell lépnie, és azt az elfogadásának napjától kell alkalmazni,
ELFOGADTA EZT A HATÁROZATOT:
1. cikk
Az Európai Unió 2026-os pénzügyi évre vonatkozó általános költségvetésének keretein belül az Európai Unió Szolidaritási Alapjából – természeti katasztrófák miatt – az alábbi összegek igénybevételére kerül sor kötelezettségvállalási és kifizetési előirányzatok formájában:
a)	14 339 675 EUR, amely Románia részére nyújtandó a 2025. május végi és június elejei árvizek nyomán;
b)	9 209 223 EUR, amely Ciprus részére nyújtandó a 2025. júliusi vegetációtüzek nyomán;
c)	120 550 858 EUR, amely Spanyolország részére nyújtandó a 2025. augusztusi vegetációtüzek nyomán.
2. cikk
Ez a határozat az Európai Unió Hivatalos Lapjában való kihirdetésének napján lép hatályba.
Ezt a határozatot ... [az elfogadás dátuma]-tól/-től[footnoteRef:16] kell alkalmazni. [16:  	A dátumot az Európai Parlament illeszti be a határozatnak a Hivatalos Lapban való kihirdetését megelőzően.] 


Kelt Brüsszelben,

az Európai Parlament részéről		a Tanács részéről
az elnök		az elnök

